Document ID: 32001R1837

Komisijas Regula (EK) Nr. 1837/2001
(2001. gada 10. septembris),
ar ko groza Regulu (EEK) Nr. 2237/77 par lauku saimniecības apgrozījuma pārskata veidu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā [1], kurā jaunākie grozījumi izdarīti ar Regulu (EK) Nr. 1256/97 [2], un jo īpaši tās 7. panta 3. punktu,
tā kā:
(1) Komisijas 1977. gada 23. septembra Regulā (EEK) Nr. 2237/77 par lauku saimniecības apgrozījuma pārskata veidu, kas jālieto, lai noteiktu lauku saimniecības ienākumus [3], kurā jaunākie grozījumi izdarīti ar Regulu (EK) Nr. 1122/2000 [4], ir noteikts saimniecības apgrozījuma pārskatā iekļaujamo uzskaites datu veids.
(2) Ir lietderīgi pārskatīt un konsolidēt noteikumus, kuri attiecas uz grāmatvedības datiem, lai padarītu datus salīdzināmākus un pielāgotu tos kopējās lauksaimniecības politikas attīstības vajadzībām.
(3) Pasākumi, kas paredzēti šajā regulā, saskan ar Kopienas Lauku saimniecību grāmatvedības datu tīkla komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2237/77 I, II un III pielikumu aizstāj ar šīs regulas I, II un III pielikumu.
2. pants
Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī.
To piemēro, sākot ar 2002. pārskata gadu, kas sākas laikā starp 2002. gada 1. janvāri un 1. jūliju.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 10. septembrī

Labels: 19
6